|  |  |  |
| --- | --- | --- |
|  |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ****ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** |
| **ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΤΕΧΝΟΛΟΓΙΑΣ ΥΠΟΛΟΓΙΣΤΩΝ** |
| **Επιστημονικά Υπεύθυνος:** | Λυμπερόπουλος Δημήτριος |
| **Email:** | **dlympero@upatras.gr** |  |
|  |  | **13 Δεκεμβρίου 2022** |

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **45 φοιτήτριες/ές που βρίσκονται στο 7ο εξάμηνο σπουδών, καθώς και σε οποιοδήποτε επόμενο εξάμηνο φοίτησής τους,** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης.

Η υποχρεωτική διάρκεια της Πρακτικής Άσκησης ορίζεται σε **τρία (3) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/02/2023 |
| **Ημερομηνία λήξης περιόδου Πρακτικής Άσκησης:** | 30/09/2023 |

Προβλέπεται αμοιβή (269,89 € το μήνα) και ασφάλεια (1% κατά κινδύνου).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **14/12/2022 έως 28/12/2022 και ώρα 09:30 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος **ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΤΕΧΝΟΛΟΓΙΑΣ ΥΠΟΛΟΓΙΣΤΩΝ** αποτελείται από τους κάτωθι:

1. Λυμπερόπουλος Δημήτριος, Καθηγητής (Επιστημονικά Υπεύθυνος) (Πρόεδρος)
2. Τσεμπερλίδου Μένη, ΕΔΙΠ (Γραμματέας)
3. Δενάζης Σπυρίδων, Καθηγητής (Μέλος)
4. Μπίρμπας Μιχαήλ, Αναπληρωτής Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **14/12/2022** | Δημοσιοποίηση προκήρυξης |
| **28/12/2022** | Λήξη προθεσμίας υποβολής αίτησης συμμετοχής |
| **05/01/2023** | Δημοσιοποίηση των προσωρινών υποψηφίων φοιτητριών/ών |
| **01/02/2023** | Έναρξη Περιόδου Προγράμματος Πρακτικής Άσκησης |
| **30/09/2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος [secretary-students@ece.upatras.gr](file:///C%3A%5CUsers%5CStella%20Styliadi%5CDownloads%5Csecretary-students%40ece.upatras.gr):

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ\_ΠΡΑΚΤΙΚΗΣ\_ΑΣΚΗΣΗΣ\_ΤΗΜΤΥ\_12\_2022.docx» στην ιστοσελίδα του Τμήματος: <https://www.ece.upatras.gr/index.php/el/undergraduate/practise-menu>
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

1. Αριθμός των μαθημάτων στα οποία έχει εξετασθεί επιτυχώς ο/η φοιτητής/τρια ανά έτος σπουδών του/της φοιτητή/τριας (ποσοστό βαρύτητας 50%)
2. Μέσος Όρος Βαθμολογίας του/της Φοιτητή/τριας (ποσοστό βαρύτητας 50%)
* Σε περίπτωση που υπάρχουν υποψηφιότητες ΑΜΕΑ αυτές επιλέγονται χωρίς την εφαρμογή των παραπάνω κριτηρίων επιλογής.
* Σε περίπτωση ισοβαθμίας προηγείται ο/η φοιτητής/τρια που έχει μεγαλύτερο αριθμό στο κριτήριο 2.

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την ημερομηνία ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος* [*https://www.ece.upatras.gr/index.php/el/*](https://www.ece.upatras.gr/index.php/el/)*)* και εξετάζονται από την Επιτροπή Ενστάσεων και Προσφυγών του ΕΛΚΕ.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Ο Επιστημονικά Υπεύθυνος της Πρακτικής Άσκησης
του Τμήματος ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΤΕΧΝΟΛΟΓΙΑΣ ΥΠΟΛΟΓΙΣΤΩΝ**

Λυμπερόπουλος Δημήτριος, Καθηγητής

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <https://www.ece.upatras.gr/index.php/el/>
* και θα τοιχοκολληθεί στη Γραμματεία του Τμήματος